EkBass/fiwiki-20250220-pages-articles huggingface dataset:
Ruoveden Pirkat

Ruoveden Pirkat on vuonna 1940 perustettu ruovesiläinen urheiluseura. Seuran lajivalikoimaan kuuluvat maastohiihto, pesäpallo ja yleisurheilu, joiden lisäksi seuralla on kamppailu- ja kuntojaostot. Seuran puheenjohtaja on Toivo Meronen. Pirkkain tunnetuin urheilija lienee korkeushypyn SE-nainen ja moninkertainen Suomen mestari Hanna Grobler (o.s. Mikkonen). Seuran naisten pesäpallon edustusjoukkue pelaa kaudella 2019 Suomensarjan lounaislohkossa. Ruovedellä järjestettiin vuonna 2015 pesäpallon Naperoleiri. == Junioritoiminta == Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Joukkue Mitalit Vuodet Yhteensä E-tytöt E-tytöt Yhteensä: Yhteensä: Yhteensä: 1 == Aiheesta muualla == * Seuran kotisivut Luokka:Suomalaiset urheilun yleisseurat Luokka:Suomalaiset hiihtoseurat Luokka:Pesäpalloseurat Luokka:Suomalaiset yleisurheiluseurat Luokka:Vuonna 1940 perustetut urheiluseurat Luokka:Ruovesi
Assassination Games

Assassination Games on vuonna 2011 ensi-iltansa saanut yhdysvaltalainen toimintadraamaelokuva. Elokuvan on ohjannut Ernie Barbarash ja käsikirjoittanut Aaron Rahsaan Thomas. Pääosassa esiintyvät Jean-Claude Van Damme ja Scott Adkins. Taistelukohtausten koreografiasta vastasi Stanimir Stamatov. Elokuvaa esitettiin aluksi rajoitetusti Yhdysvaltain elokuvateattereissa, jonka jälkeen se julkaistiin suoraan DVD:lle. Suomessa elokuva julkaistiin myös DVD:lle 26. lokakuuta 2011. ==Juoni== Brazil on palkkamurhaaja, joka tekee minkä tahansa työn mikäli palkka on hänen mieleensä. Flint puolestaan lopetti palkkamurhaajan työt, kun hänen vaimonsa joutui huumekartellin uhriksi. Myöhemmin eräs mies haluaa kyseisen roiston tapettavan. Sekä Brazil että Flint ottavat tehtävän vastaan omin syin, toinen rahan vuoksi ja toinen koston vuoksi. Epäonnistuessaan salamurhata kohteensa kaksikko päättää tehdä yhteistyötä, kun he saavat peräänsä Interpol agentteja ja huumekartellin roistoja. == Rooleissa == ==Kuvaukset== Elokuva kuvattiin syksyllä Bukarestissa, Romaniassa neljän viikon ajan ja muutaman päivän verran New Orleansissa.Scott Adkins To Star With Jean Claude Van Damme In WEAPON twitch. 25.8.2010 Viitattu 23.5.2011 Weapon MovieStation Viitattu 17.9.2011 Elokuva tunnettiin vielä tuotantovaiheessa nimellä Weapon. ==Lähteet== ==Aiheesta muualla== * Official trailer * Leffatykin arvostelu Luokka:Yhdysvaltalaiset draamaelokuvat Luokka:Vuoden 2011 yhdysvaltalaiset elokuvat Luokka:Yhdysvaltalaiset toimintatrillerit
Serafim

Serafim () on varsinkin Venäjällä, Romaniassa ja Pohjois-Makedoniassa esiintyvä miehen etunimi. Nimi on muunnos latinalaisesta nimestä Seraphinus, joka on johdettu heprealaisesta tulista olentoa tarkoittavasta, Raamatussakin esiintyvästä sanasta seraphim. Raamatun Jesajan kirjassa mainitut serafit ovat taivaallisia olentoja, kuusisiipisiä enkeleitä. Nimen naispuolinen vastine on Serafiina. Serafim-ritarikunta () on vuonna 1748 perustettu ruotsalainen ansiomerkkiritarikunta. == Tunnettuja Serafimeja == * Serafim, oik. Aleksander Ioannivitsh Lukjanov (1879–1959), Suomen ortodoksisen kirkon arkkipiispa * Serafim de Sousa Ferreira e Silva (s. 1930), portugalilainen katolinen piispa * Serafim Fernandes de Araújo (1924–2019), brasilialainen kardinaali * Serafim Gomes Jardim da Silva (1875–1969), brasilialainen katolinen arkkipiispa * Serafim Sarovilainen (1759–1833), pyhittäjä, Venäjän ortodoksisen kirkon munkki * Serafim Seppälä (s. 1970), suomalainen ortodoksinen munkki, filosofian tohtori ja kirjailija * Serafim Shyngo-Ya-Hombo (s. 1945), angolalainen roomalaiskatolinen piispa == Lähteet == Luokka:Etunimet
Cado Belle (albumi)

Cado Belle on samannimisen yhtyeen studioalbumi vuodelta 1976. Sen on tuottanut ja äänittänyt Keith Olsen yhtiöstä Pogologo Productions. Apulaisäänittäjinä toimivat Paul Northfield ja Dave Grinstead. Skotlannin Glasgow’sta kotoisin olleen Cado Bellen laulusolistina toimi Maggie Reilly, joka tuli myöhemmin tunnetuksi muun muassa Mike Oldfieldin kanssa esittämästään kappaleesta ”Moonlight Shadow”. Levykannen valokuvat on ottanut Alan Messer. Kannen on suunnitellut Graves/Aslett Assoc. ja logon Stuart Paterson. Kannen on valmistanut Englannissa James Uptown Ltd. Kiitoksissa on mainittu Mel Collins, Frank Collins, Paddie McHugh, John Davis, Alan Holston ja Simon Johnston. == Kappaleet == Sivu 1 # "All Too Familiar" # "Infamous Mister" # "Rocked to Stony Silence" # "I Name This Ship Survival" # "Paper in the Rain" Sivu 2 # "That Kind of Fool" # "Airport Shutdown" # "Rough Diamonds" # "Got to Love" # "Stones Throw from Nowhere" Kappaleiden tekijät ovat: * Stuart MacKillop ja Alasdair Robertson (1.1, 1.2, 1.5, 2.1, 2.3) * Colin Tully ja Alasdair Robertson (1.3, 1.4, 2.2, 2.5) * Stuart MacKillop (2.4) Alasdair Robertson on tehnyt kappaleiden sanoitukset lukuun ottamatta kappaletta "Got to Love", jonka on sanoittanut Stuart MacKillop. Kappaleiden julkaisuyhtiö on Rock Music Ltd. ja niiden sanat on painettu LP-levyn suojakuoreen. == Muusikot == Cado Belle: * Maggie Reilly – laulu, taustalaulu * Alan Darby – kitarat * Gavin Hodgson – basso * Stuart MacKillop - kosketinsoittimet * Davy Roy – rummut, lyömäsoittimet * Colin Tully – saksofoni, huilu sekä: * Paddie McHugh – taustalaulu * Frank Collins – taustalaulu Paddie McHugh ja Frank Collins esiintyvät levyllä C.B.S. Recordsin suosiollisella luvalla. Jousisoittimien sovitukset on tehnyt Paul Buckmaster ja puhallinsoittimien sovitukset Colin Tully, Mel Collins ja Keith Olsen. == Lähteet == * LP-levy Cado Belle (Anchor Records ANCL 2015, 1976) Luokka:Vuoden 1976 albumit Luokka:Brittiläiset popalbumit Luokka:Brittiläiset soulalbumit
HMAS AE1

HMAS AE1 oli Australian kuninkaallisen laivaston E-luokan sukellusvene. == Valmistus == Alus tilattiin Barrow-in-Furnessista Vickers Limitediltä, missä köli laskettiin 14. marraskuuta 1911. Alus laskettiin vesille 22. toukokuuta 1913 ja valmistui 22. helmikuuta 1914. Australian laivasto otti 28. helmikuuta aluksen palvelukseen ensimmäisenä päällikkönään T. F. Besant. == Palvelus == Alus saapui 24. toukokuuta Sydneyyn matkattuaan Britteinsaarilta sisaraluksensa HMAS AE2 kanssa. Aluksen miehistö koostui Britannian kuninkaallisen laivaston upseereista, ja miehistönä oli sekä australialaisia että brittejä. Ensimmäisen maailmansodan alkaessa alus liitettiin laivasto- osastoon, jonka tehtävänä oli vallata Saksan keisarikunnan Tyynenmeren siirtomaat. Se osallistui Saksan Uuden-Guinean miehittämiseen, jolloin Rabaul pakotettiin antautumaan 13. syyskuuta. Seuraavana päivänä aluksesta tehtiin viimeinen havainto sen ollessa partiomatkalla HMAS Parramattan kanssa. Aluksen mukana katosi kolme upseeria ja 32 miehistönjäsentä. Se oli Australian laivaston ensimmäinen merellä tuhoutunut sotalaiva. Alus löytyi joulukuussa 2017 Papua-Uuden-Guinean rannikolta Duke of York Islands -saariryhmän läheltä.https://yle.fi/uutiset/3-9988022 == Lähteet == * === Viitteet === Luokka:Australian laivaston sukellusveneet Luokka:Australialaiset ensimmäisen maailmansodan sukellusveneet Luokka:Vickersin valmistamat alukset
Aatamin puvussa... ja vähän Eevankin (vuoden 1931 elokuva)

Aatamin puvussa... ja vähän Eevankin on Jaakko Korhosen ohjaama suomalainen mustavalkoelokuva vuodelta 1931. Se pohjautuu Agapetuksen romaaniin Aatamin puvussa ja vähän Eevankin vuodelta 1928. Romaanista on tehty neljä elokuvaa, yksi Saksassa, ja tämä on niistä ensimmäinen. Elokuva on Suomen ensimmäinen äänielokuva, jossa on kuitenkin vain muutama repliikki ja laulu. Siinä kohtaavat lomailevat virkamiehet ja omalla lomalla olevat vankikarkurit.Pajukallio, Arto: Elokuvat. Helsingin Sanomat 24.5.2011, s. D 7. ==Näyttelijät== == Tuotanto == Pääosaa esittänyt Elsa Segerberg kuoli 1934 tuberkuloosiinJyrki Laelma, Aatamin puvussa ja vähän Eevankin, Iltalehti.fi. ja ehti tehdä vain kaksi elokuvaa, joista ensimmäinen oli hänen miehensä Carl von Haartmanin ohjaama mykkäelokuva Kajastus (1930). == Vastaanotto == Kriitikko Jussi Karjalainen luonnehtii elokuvaa ”absurdiksi pönttöilyksi” ja arvelee sen suosion syyksi nakuilua.Karjalainen, Jussi: Aatamin puvussa ja vähän Eevankin. Tv-maailma 20/2011, s. 17. Iltalehden Jyrki Laelma arvioi sen olevan nykyisin elokuvallisesti lähinnä historiallinen kuriositeetti. ==Lähteet== Luokka:Suomalaiset romaaneihin perustuvat elokuvat Luokka:Suomalaiset mustavalkoelokuvat Luokka:Vuoden 1931 suomalaiset elokuvat
Holly Dignard

Holly Elissa Dignard (s. 1. lokakuuta 1979 Moncton, New Brunswick, Kanada) on kanadalainen näyttelijä ja tuottaja. ==Ura== Dignard opiskeli aluksi musiikkia ennen kuin vaihtoi opiskelun näyttelemiseen. Hän opiskeli teatteria Vancouverin elokuvakoulussa Dalhousien yliopistossa, josta hän valmistui vuonna 1999. Valmistumisensa jälkeen Dignard aloitti näyttelemisen televisiosarjoissa Call of the Wild ja Äärirajoilla. Seuraavana vuonna hän teki ensimmäiset elokuvaroolinsa elokuvissa Seeking Winonas ja Voyage of the Unicorn. Sittemmin Dignard on esiintynyt vierailurooleissa televisiosarjoissa ja sivurooleissa elokuvissa. Hän on vieraillut muun muassa televisiosarjoissa Tähtiportti, Stargate: Atlantis, Taisteluplaneetta Galactica, Kyle XY, Eureka ja Supernatural. Dignardilla oli myös päärooli kanadalaisessa draamasarjassa Whistler. Elokuvissa hän on esiintynyt muun muassa Polar Stormissa, Steven Seagalin ohjaamassa Kill Switchissä ja Heather Locklearin He Loves Messä. Dignard tekee vapaaehtoistyötä Ugandassa. ==Aiheesta muualla== *Caleb's Hope Luokka:Kanadalaiset televisionäyttelijät Luokka:Vuonna 1979 syntyneet Luokka:Elävät henkilöt
HMAS AE2

HMAS AE2 oli Australian kuninkaallisen laivaston E-luokan sukellusvene ensimmäisessä maailmansodassa. == Valmistus == Alus tilattiin Vickers Limitediltä Barrow-in-Furnessista, missä köli laskettiin 10. helmikuuta 1912. Alus laskettiin vesille 18. kesäkuuta 1913 ja otettiin palvelukseen 28. helmikuuta 1914 ensimmäisenä päällikkönään Henry H. G. D. Stoker. == Palvelus == Alus saapui 24. toukokuuta Britteinsaarilta Sydneyyn sisaraluksensa HMAS AE1:n kanssa. Aluksen miehistö koostui sekä australialaisista että briteistä upseereiden ollessa Britannian kuninkaallisesta laivastosta. Ensimmäisen maailmansodan alkaessa alus liitettiin laivasto-osastoon, jonka tehtävänä oli vallata Saksan keisarikunnan Tyynenmeren siirtomaat. Se osallistui Saksan Uuden-Guinean miehittämiseen, jolloin Rabaul pakotettiin 13. syyskuuta antautumaan. Saksan Uusi-Guinea antautui 22. syyskuuta. Alus lähti 4. lokakuuta Suvaan osana amiraali Pateyn laivasto-osastoa, jonka muut alukset olivat HMAS Australia, HMAS Sydney, HMAS Encounter, HMAS Warrego sekä Ranskan laivaston kevyt risteilijä Montcalm. Osaston tehtävänä oli eliminoida Saksan keisarillisen laivaston risteilijöiden Scharnhorst ja Gneisenau aiheuttama uhka, kun ne olivat hyökänneet Ranskan hallussa olleille Seurasaarille 22. syyskuuta. Vietettyään kolme viikkoa Fidžillä AE2 erkani 8. marraskuuta Pateyn osastosta ja palasi Sydneyyn, mihin se saapui 16. marraskuuta. Kolme päivää myöhemmin alus jatkoi matkaansa Albanyyn, missä se liittyi Kuningas Yrjön lahdelle koottuun australialaisia joukkoja Eurooppaan kuljettaneeseen saattueeseen, johon kuului 17 ilman saattajia olevaa kuljetusalusta, jotka lähtivät 31. joulukuuta kohti Suezia. SS Berrima johti saattuetta ja hinasi AE2:ta. Saattue saapui 28. tammikuuta 1915 Suezille. Välimerellä alus liitettiin Britannian kuninkaallisen laivaston laivueeseen, joka operoi Gallipolin alueella. Alus sai 25. huhtikuuta määräyksen tunkeutua Dardanellien läpi Marmaranmerelle estääkseen turkkilaisten liikennöinnin Bosporinsalmen ja Dardanellien välillä. Vastaavat yritykset olivat aiemmin epäonnistuneet. Alus kuitenkin onnistui, ja matkansa aikana se torpedoi Turkin laivaston risteilijän, mutta se osui kahteen otteeseen pohjaan paetessaan aluksen tuhoamista yrittäviä hävittäjiä. Alus yritti usean laivan upottamista torpedoin ilman tulosta ennen tuhoutumistaan 30. huhtikuuta. Alus ei onnistunut pakenemaan Turkin laivaston aluksia. Veneen konehuone vaurioitui. Aluksen kapteeni halusi varmistaa, ettei alus jäisi turkkilaisten käsiin ja käski upottaa sen. Aluksen kansiluukut jätettiin auki sen upottamiseksi. Turkkilaiset poimivat vedestä koko miehistön, joka oli seuraavat kolme ja puoli vuotta sotavankeudessa. Vankeuden aikana neljä miestä sai surmansa. == Lähteet == * === Viitteet === Luokka:Australian laivaston sukellusveneet Luokka:Australialaiset ensimmäisen maailmansodan sukellusveneet Luokka:Vickersin valmistamat alukset
Turuttaret (albumi)

Turuttaret on samannimisen laulu- ja soitinyhtyeen studioalbumi vuodelta 1979. Julkaisija ja tuottaja on M & T Production. LP-levyn luettelotunnus on MTHLP-1014 ja C-kasetin MTX-1014. Albumin on äänittänyt Jouko Ahera Finnvox- studioilla. Kansikuvan on tehnyt turkulainen Kurki & Kangas-yritys ja layout on Kari Laihon käsialaa. C-kasetin kansipaperin on valmistanut helsinkiläinen Offset Oy. Albumilta on vuonna 1980 julkaistu single Muistojen kallio. == Kappaleet == Kappaleiden tekijä on Maire Tammenlaakso ellei toisin ole mainittu. Raita 1 # "Muistojen kallio" (säv. ja san. Pentti Sario) – 2:30 # "Tyttöjen jenkka" – 2:50 # "Tuo nuoruus joka pois jo haihtuu" – 3:03 # "Tein turhaan laulun" – 3:32 # "Ruissalon rantaa" – 3:23 # "Mä tunsin kevätsateen" – 3:04 Raita 2 # "Hiljaisuus" – 3:25 # "Yölintu" (säv. Heikkilä, san. T. Valkama) – 3:18 # "Kirje sieltä jostakin" (säv. K. Käyhkö) – 2:58 # "Syysillan tuuli" (säv. ja san. S. Sihvo) – 3:08 # "Tunturien maa" (säv. ja san. P. Sario) – 2:30 # "Vanhus ja talvi" – 4:05 Kappaleiden sovittajapari on Maire Tammenlaakso ja Esa Katajavuori. Kustannusoikeudet omistaa M & T Production paitsi kappaleen "Yölintu" osalta Levysävel ja kappaleen "Kirje sieltä jostakin" osalta Fazer. "Syysillan tuuli" on perinnesävelmä (Trad.). == Lähteet == * C-kasetti Turuttaret (M & T Production MTX-1014, 1979) Luokka:Suomalaiset iskelmäalbumit Luokka:Vuoden 1979 albumit
Backaksen kartanon turverata

Backaksen kartanon turverata oli Helsingin maalaiskunnassa Backaksen kartanon mailla sijainnut kapearaiteinen rautatie. Viiden kilometrin pituinen rata valmistui vuonna 1920 ja sitä käytettiin turvepehkun, mudan, hiekan ja saven kuljetukseen. Turvepehkua ja mutaa kuljetettiin suolta kartanon pelloille ja hiekkaa ja savea taas kartanon omalle tiilitehtaalle, joka oli perustettu vuonna 1919. Rata alkoi kartanon talouskeskuksesta ja johti Veromiehenkylän kautta pohjoiseen nykyisen Helsinki-Vantaan lentoaseman alueelle. 1600-luvulla perustetun kartanon omisti Osuusliike Elanto, joka oli ostanut sen Carl Ehrnroothilta vuonna 1916. Tilan pinta-ala oli ostohetkellä 683 hehtaaria, josta peltoa 141 ja metsää 482 hehtaaria. Oston jälkeen Elanto aloitti Backaksessa laajan kehitysohjelman, jonka tarkoituksena oli muodostaa kartanosta mallitila. Backakseen rakennettiin 1920-luvulla uusi navetta, kuivaamo-puimala ja suursikala. Kasvihuoneviljely aloitettiin 1930. Sikala lopetti toimintansa 1980-luvun alussa mutta kasvihuoneviljely jatkui vuoteen 2009, jolloin Backaksen puutarhakeskus lopetettiin. Sittemmin HOK-Elanto on käyttänyt päärakennusta ja puimalaa vuokrattavina juhlatiloina. Päärakennuksessa toimii myös kesäravintola. == Lähteet == * Arkkitehtitoimisto Ark-Byroo : Backaksen tila - Rakennushistoriallinen selvitys ja inventointi. Säilyneisyyden arviointi ja arvottaminen, s. 12. 16.4.2004 == Aiheesta muualla == * Backaksen radan linjaus, kartassa merkitty vetoradaksi (Taloudellinen kartta 1:100.000 Helsinki-Riihimäki 1936, Timo Meriluodon karttasivut) Luokka:Suomen kapearaiteiset rautatiet Luokka:Vantaan liikenne Luokka:Pakkala Luokka:Vantaan entiset rakennukset ja rakennelmat Luokka:Teollisuusjunat ja -radat Luokka:Suomen entiset rautatiet
Abd ar-Rahman I

Abd ar-Rahman I oli Umaijadi-dynastiaan kuulunut Cordoban kalifaatin emiiri vuosina 756–788.Lalaguna, s. 216 Tarinat kertovat, että Abd ar-Rahmanin onnistui vuonna 750 paeta abbasidien vainoa.Petersen, s. 223 Viimeiset umaijadit houkuteltiin esiin piiloistaan katteettomilla lupauksilla 754, jonka jälkeen heidät otettiin kiinni ja piestiin hengiltä.Petersen, s. 224 Kerrotaan, että Abd ar-Rahman pelastautui kuitenkin uimalla Eufratin yli ja pakenemalla Pohjois-Afrikkaan,Bury, s. 410. Pohjois-Afrikan kuverööri Ibn Habib oli Abbasidien vastustaja, mutta vainosi myös Umaijadeja. Hän oli vastuussa kahden kalifi Walid II:n pojan teloituksesta. mistä hän siirtyi Espanjaan. Tarinat paosta ovat kuitenkin myöhemmin kirjattua legendaa, jolla osaltaan tuettiin umaijadivaltaa Espanjassa. Koko pitkä tarina voi olla myös fiktiota. Espanjassa Abd ar-Rahman käytti taitavasti hyväkseen pienten muslimivaltioiden välisiä jännitteitä, vaati itsensä tunnustamista Cordoban hallitsijaksi isoisänsä kalifi Hishamin perijänä sekä tarjosi muhkeita korvauksia vastineeksi avusta.Bury, s. 411 Lopulta hän hyökkäsi al-Andalusin kuvernöörin Yusufin kimppuun ja tämän voitettuaan vuonna 755 teki Còrdobasta pääkaupunkinsa.Encyclopaedia Britannica 1, s. 17. Pääkaupunkiin alkoi virrata Umaijadien vainottuja kannattajia ympäri arabimaailmaa. Yusuf tunnusti hänet Cordoban emiiriksi,Bury, s. 412 mutta Abd ar-Rahman sai taistella lähes jatkuvasti eri kapinallisryhmiä vastaan.Bury, s. 413. Toledo nousi kapinaan vuonna 764 ja hieman myöhemmin berberit. Vuonna 777 Kaarle Suuri marssi auttamaan Barcelonan kapinoivaa käskynhaltijaa Suleiman al Arabia, mutta sotaretki päättyi tuloksettomana.Petersen, s. 227 Keskiaikainen balladi Rolandin laulu kuvaa frankkien paluuta. Hallitsijana Abd ar-Rahman oli energinen, julma ja toisinajattelijoita häikäilemättömästi vainonnut tyranni,Encyclopaedia Britannica 28, s. 30 joka kuoli lopulta omankin perheensä hylkäämänä ja pettämänä.Bury, s. 414 Nuoruudessaan, ennen salaliittoja ja kapinoita, häntä kuvattiin hyväsydämiseksi ja hurskaaksi.Lane- Poole, s. 68 Vuonna 785 Abd ar-Rahman aloitti Cordoban suuren moskeijan rakentamisen, missä aineksina käytettiin roomalaistemppeleiden ja kirkkojen jäänteitä.Lalaguna, s. 21 Abd ar-Rahmania seurasi emiirinä hänen poikansa Hisham I (788–796). == Katso myös == * Al-Andalus ==Lähteet== * * * * * * ===Viitteet=== Luokka:Espanjan historia Luokka:Umaijadi-dynastian kalifit
Jukka Väkeväinen

Jukka Tuomas Väkeväinen (s. 12. syyskuuta 1978 Lappajärvi) on suomalainen kymmenottelija, joka kilpaili aikuisten maaottelutasolla vuosina 1999–2004. Hän edusti Lappajärven Veikkoja, ja häntä valmensivat Keijo Väkeväinen ja Jarkko Finni. Väkeväinen voitti 9-ottelun 16-vuotiaiden Pohjoismaiden- mestaruuden 1994. Kymmenottelun Pohjoismaiden-mestaruuskilpailuissa hän sai pronssia 18-vuotiaiden sarjassa 1995 sekä hopeaa 20-vuotiaissa 1997 ja 22-vuotiaissa 1999 ja 2000. Aikuisten sarjassa hän voitti kymmenottelun maaottelukilpailun Tarttossa 2001. Münchenin EM-kilpailuissa 2002 hän sijoittui 14:nneksi. Väkeväinen voitti kymmenottelun Suomen-mestaruuden 2002. SM-hopeaa hän sai 2003 sekä pronssia 2004 ja 2005. Sisäratojen SM-kilpailuissa hän saavutti pronssia seitsenottelussa 2001. == Ennätykset == === Ulkoradat === Laji Tulos Paikka Päivä 100 m 10,96 Arles 30. kesäkuuta 2001 200 m 22,13 Lappajärvi 31. heinäkuuta 2001 400 m 47,71 Arles 30. kesäkuuta 2001 1 500 m 4.18,73 Götzis 30. toukokuuta 2004 110 m aj 14,99 Götzis 30. toukokuuta 2004 400 m aj 56,33 Vaasa 10. heinäkuuta 1996 Korkeus 202 Bressanone 5. heinäkuuta 2003 Seiväs 490 Tartto 9. kesäkuuta 2001 Pituus 748 Tartto 9. kesäkuuta 2001 Kolmiloikka 13,79 Lappajärvi 3. elokuuta 1995 Kuula 13,74 Peräseinäjoki 25. toukokuuta 2003 Kiekko 40,61 Pori 16. heinäkuuta 2005 Keihäs 57,66 Joensuu 19. heinäkuuta 2002 Kymmenottelu 7944 Arles 1. heinäkuuta 2001 === Sisäradat === Laji Tulos Paikka Päivä 50 m 6,38 Jyväskylä 18. tammikuuta 2000 60 m 7,14 Jyväskylä 10. helmikuuta 2001 400 m 51,18 Jyväskylä 26. helmikuuta 2000 60 m aj 8,28 Jyväskylä 11. helmikuuta 2001 Korkeus 203 Jyväskylä 10. helmikuuta 2001 Seiväs 470 Jyväskylä 11. helmikuuta 2001 Pituus 733 Jyväskylä 10. helmikuuta 2001 Kuula 12,92 Joensuu 12. helmikuuta 2005 Seitsenottelu 5766 Jyväskylä 11. helmikuuta 2001 == Lähteet == Luokka:Suomalaiset yleisurheilun moniottelijat Luokka:Vuonna 1978 syntyneet Luokka:Elävät henkilöt
Adenosyylihomokysteinaasi

Adenosyylihomokysteinaasi eli S-adenosyylihomokysteiinihydrolaasi on entsyymi, joka katalysoi S-adenosyylihomokysteiinin hydrolyysiä homokysteiiniksi ja adenosiiniksi. Entsyymi toimii osana metioniinin aineenvaihduntaa ja vaikuttaa metylaatioreaktioihin. Adenosyylihomokysteinaasin entsyyminumero on EC 3.3.1.1 ja CAS-numero 9025-54-1. ==Rakenne ja mekanismi== Adenosyylihomokysteinaasi on oligomeeri. Ihmisellä entsyymi on tetrameeri eli koostuu neljästä alayksiköstä. Jokainen alayksikkö sisältää sitoutumiskohdan sekä S-adenosyylihomokysteiinille että koentsyyminä toimivalle NAD+:lle. NAD+-molekyylin sitoutumiskohdan aminohappojärjestys vaihtelee hieman alayksiköittäin ja substraatin sitoutumiskohdassa on samansuuntaisia β-laskoksia. Tärkeitä aminohappoja substraatin ja koentsyymin sitoutumiselle ja entsyymin toiminnalle ovat muun muassa asparagiinihappo, lysiini ja histidiini. Adenosyylihomokysteinaasin katalysoima reaktio on tasapainoreaktio, ja tasapaino on S-adenosyylihomokysteiinin puolella. Elimistössä hydrolyysituotteiden adenosiinin ja homokysteiinin aineenvaihdunta muiksi tuotteiksi on kuitenkin hyvin nopeaa, joten tasapaino siirtyy hydrolyysin puolelle. Entsyymiin sitoutunut NAD+-molekyyli hapettaa substraatin hydroksyyliryhmän karbonyyliryhmäksi. Tämän jälkeen tapahtuu protonin irrotus ja homokysteiini irtoaa. Tämän jälkeen tapahtuu konjugaattiadditio eli Michael-additio ja muodostuu 3-ketoadenosiini, jonka hapetuksen yhteydessä muodostunut NADH pelkistää adenosiiniksi. ==Biologinen rooli== S-adenosyylihomokysteiiniä muodostuu tuotteena useissa metylaatioreaktioissa. Se on useiden S-adenosyylimetioniinista riippuvaisten metyylitrasferaasien inhibiittori. Täten adenosyylihomokysteinaasin toiminnalla on tärkeä rooli näiden reaktioiden säätelyssä. Nisäkkäillä adenosyylihomokysteinaasi on myös ainoa entsyymi, joka tuottaa homokysteiiniä, jota hyödynnetään kysteiinin biosynteesissä. Adenosyylihomokysteinaasia ohjaavan geenin missense-mutaatio johtaa entsyymin puutostilaan. Puutostilan seurauksena plasman metioniinin, S-adenosyylimetioniinin, S-adenosyylihomokysteiinin, kreatiinikinaasin alaniiniaminotransferaasin ja aspartaattiaminotransferaasin pitoisuudet ovat koholla. Puutostila aiheuttaa psykomotoristen kykyjen heikkoa kehittymistä, myelopatiaa ja aivojen kehittymisen hidastumista eli myelinaatiota. ==Lähteet== ==Aiheesta muualla== *EC 3.3.1.1 - adenosylhomocysteinase Brenda *Kyoto Encyclopedia of Genes and Genomes (KEGG): Adenosylhomocysteinase, EC 3.3.1.1 Luokka:Hydrolaasit
Muistojen kallio

__NOTOC__ Muistojen kallio on Turuttaret-lauluyhtyeen Suomessa tehty singlejulkaisu vuodelta 1980. Levy-yhtiö on M & T Production ja luettelotunnus MTP–1034. Singlen molemmat kappaleet ovat albumilta Turuttaret. == Kappaleet == # # Singlen kansikuvassa kääntöpuolen kappaleen nimi on lyhennetty muotoon "Tuo nuoruus joka haihtuu". == Lähteet == * Turuttaret s. Muistojen kallio (M & T Production MTP–1034, 1980) Luokka:Suomalaiset iskelmät Luokka:Vuoden 1980 kappaleet
Jääkiekon B-sarjan maailmanmestaruuskilpailut 1999

Ajankohta 8. huhtikuuta - 17\. huhtikuuta 1999 Isäntämaa Joukkueet 8 Nousi pääsarjaan 2000 Ei nousijaa. Putosi C-sarjaan 2000 Jääkiekon B-sarjan maailmanmestaruuskilpailut 1999 pelattiin Tanskan Kööpenhaminassa ja Odensessa 8. - 17. huhtikuuta. Joukkueita oli mukana kahdeksan ja ne pelasivat kertaalleen jokainen jokaista vastaan. Kolmelle parhaalle oli tarjolla paikka vuoden 2000 maailmanmestaruuskilpalujen A-sarjan karsintaan. Sarjan viimeinen vastaavasti putosi C-sarjaan. Joukkue O V T H Maalit Pts DEN GBR KAZ GER SLO EST POL HUN align=left 7 6 1 0 30-12 13 5-5 3-1 6-1 4-1 4-2 3-1 5-1 align=left 7 5 1 1 24-16 11 1-0 2-1 6-2 4-3 4-2 align=left 7 5 0 2 25-11 10 5-1 4-0 5-3 5-2 5-1 align=left 7 5 0 2 19-17 10 3-2 2-0 4-1 3-1 5-2 align=left 7 2 1 4 14-17 5 3-3 4-1 5-1 align=left 7 2 1 4 17-25 5 3-1 3-2 align=left 7 1 0 6 15-23 2 6-1 align=left 7 0 0 7 10-33 0 Tanska, Iso-Britannia ja Kazakstan A-sarjan karsintaan. Unkari putosi C-sarjaan. ==Lähteet== * IIHF.com − 1999 IIHF World Senior Championships Pool B * http://hokej.snt.cz/ms/ms1999.html B-sarjan maailmanmestaruuskilpailut 1999 Luokka:Vuoden 1999 jääkiekko Luokka:Tanskan jääkiekko Luokka:Tanskan urheilutapahtumat
Olivia (lehti)

Olivia oli suomalainen kerran kuussa ilmestyvä naistenlehti. Olivian ensimmäinen numero ilmestyi 14. helmikuuta 2007. Lehden viimeisenä päätoimittajana toimi vuosina 2013–2017 Veera Luoma-aho. Painettu lehti lopetettiin syksyllä 2015. Alun perin lehteä julkaisi Bonnier Publications, mutta se myi lehden Aller Medialle alkuvuodesta 2014. Lehden levikki oli 42 788 (LT 2012), ja sillä oli 117 000 lukijaa. Naislukijamäärä oli 112 000 ja mieslukijamäärä 5 000. Vuonna 2010 Olivia julkaisi Olivia shoppaa -nimisen sovelluksen iPhonelle. == Lähteet == Luokka:Bonnier Luokka:Suomalaiset naistenlehdet
HMS Queenborough

HMS Queenborough on ollut kuuden Britannian Kuninkaallisen laivaston aluksen nimenä. * HMS Queenborough (1671), jahti * HMS Queenborough (1694), 24-tykkinen kuudennen luokan alus * HMS Queenborough (1744), 44-tykkinen viidennen luokan alus * HMS Queenborough (1747), 24-tykkinen kuudennen luokan alus * HMS Queenborough (1800), 12-tykkinen kutteri * HMS Queenborough (G30), Q-luokan hävittäjä.
Peter Higgs

Peter Ware Higgs (29. toukokuuta 1929 Newcastle upon Tyne, Englanti – 8. huhtikuuta 2024 Edinburgh, Skotlanti) oli englantilainen teoreettinen fyysikko ja professori Edinburghin yliopistossa. Hän kehitti sähköheikon symmetriarikon teorian, jonka avulla voidaan selittää alkeishiukkasten massan alkuperä yleisesti ja W- ja Z-bosonien erityisesti. Tätä kutsutaan Higgsin mekanismiksi. Higgsin bosoni on nimetty Peter Higgsin mukaan. Higgs jakoi Nobelin fysiikanpalkinnon François Englertin kanssa vuonna 2013. Higgs opiskeli King’s Collegessa Lontoon yliopistossa ja väitteli tohtoriksi fysiikasta vuonna 1954. ==Lähteet== == Kirjallisuutta == * ==Aiheesta muualla== * 83-vuotias Peter Higgs juhli nimikkohiukkasensa löytymistä Tekniikka ja Talous * Huhtanen, Jouni: Sinnikkyys palkitaan. Kirja-arvostelu teoksesta Carroll, Sean: Maailmanlopun hiukkanen: Miten Higgsin hiukkasen etsintä vie kohti uutta käsitystä maailmankaikkeudesta. Ursa, 2015. (Agricolan kirja-arvostelut 27.4.2015) Luokka:Englantilaiset fyysikot Luokka:Brittiläiset professorit Luokka:Edinburghin yliopiston professorit Luokka:Nobelin fysiikanpalkinnon saajat‎ Luokka:Copley-mitalin saajat Luokka:Hiukkasfyysikot Luokka:Vuonna 1929 syntyneet Luokka:Vuonna 2024 kuolleet
HMS Quail

HMS Quail on ollut kuuden Britannian Kuninkaallisen laivaston aluksen nimenä. * HMS Quail (1806), 4-tykkinen Cuckoo-luokan kuunari * HMS Quail (1817), Quail-luokan kuunari * HMS Quail (1830), 4-tykkinen kuunari * HMS Quail (1856), Albacore-luokan tykkivene * HMS Quail (1895), Quail-luokan torpeodovenehävittäjä * HMS Quail (G45), Q-luokan hävittäjä.
Brighton Rock (vuoden 2010 elokuva)

Brighton Rock on vuonna 2010 ilmestynyt brittiläinen draamaelokuva, joka perustuu Graham Greenen romaaniin Kiveä kovempi vuodelta 1938. Elokuvan on ohjannut ja käsikirjoittanut Rowan Joffe. Sen ensi-ilta oli Toronton elokuvajuhlilla syyskuussa 2010. Vaikka romaani ja siitä vuonna 1947 tehty aikaisempi elokuvasovitus sijoittuvat 1930-luvulle, Joffen versiossa elokuvan tapahtumat on siirretty vuoteen 1964, mod-nuorisokulttuurin aikaan. == Näyttelijät == Lähde: == Lähteet == == Aiheesta muualla == * * * * Luokka:Brittiläiset draamaelokuvat Luokka:Brittiläiset rikoselokuvat Luokka:Vuoden 2010 brittiläiset elokuvat Luokka:Brittiläiset romaaneihin perustuvat elokuvat
Hisham I

Hisham I oli toinen Umaijadi-dynastiaan kuulunut Cordoban emiiri vuosina 788–796 isänsä Abd ar-Rahman I:n jälkeen.Lalaguna, s. 216 Emiirin kuolema aloitti kaksivuotisen vallanperimyssodan hänen kolmen poikansa välillä, jonka voittajaksi Hisham selviytyi muiden poikien paetessa Pohjois-Afrikkaan. Hisham teki vuosittain ryöstöretkiä pohjoiseen ja soti myös omalla maaperällä, kun frankit kokeilivat sotaonneaan Andalusiassa. Emiirinä Hisham jatkoi isänsä aloittamaa suuren moskeijan rakentamista Vuonna 795 Kaarle Suuri palasi ja valloitti itselleen markin Espanjan pohjoisosasta.Petersen, s. 230 Hisham I:tä seurasi emiirinä hänen poikansa Hakam I (796–822). == Katso myös == * Al- Andalus ==Lähteet== * * * * * * ===Viitteet=== Luokka:Espanjan historia Luokka:Umaijadi-dynastian kalifit
Parodius

Parodius on Konamin tekemä pelisarja, joka parodisoi Gradiusta sekä muita Konamin tekemiä pelejä. Nimi on sulautuma parodiasta ja Gradius-pelin nimestä. Sarjan peleissä on korvattu tyypilliset avaruusalukset ampiaisilla, lehmillä ja pingviineillä ja useat tilanteet perustuvat Gradius-pelin tasoihin. Sarjan hahmoja ovat muun muassa Tako (suom. mustekala, "Mr. Parodius"), Goemon ja Vic Viper. Sarjan ensimmäinen peli on julkaistiin MSX:lle vuonna 1988. Sarjan viimeinen videopeli Paro Wars on vuoropohjainen strategiapeli. Konamilla on myös toinen vastaava sarja nimeltä Otomedius. == Pelit == === Videopelit === * パロディウス ～タコは地球を救う～ Parodius - Tako wa Chikyū o Sukū eng. (Parodius: The Octopus Saves the Earth) (1988, MSX) * パロディウスだ! －神話からお笑いへ－ Parodius Da! －Shinwa kara Owarai e－ eng. (It's Parodius! －From Myth to Laughter－) (1990, kolikkopeli) * 極上パロディウス Gokujō Parodius! ～Kako no Eikō o Motomete～ eng. (Ultimate Parodius ～Pursue the Glory of the Past～) (1994, kolikkopeli) * 実況おしゃべりパロディウス Jikkyō Oshaberi Parodius eng. (Chatting Parodius) (1995, Super Famicom) * セクシーパロディウス Sexy Parodius (1996, kolikkopeli) * パロウォーズ Paro Wars (1997, PlayStation) === Pachinko-pelit === * リトルパイレーツ Little Pirates (1998, Pachislot) * CR パロディウスだ! EX CR Parodius Da! EX (2000, Pachinko) * CR パロディウスだ! ZE CR Parodius Da! ZE (2000, Pachinko) * CR パロディウスだ! 2 CR Parodius Da! 2 (2000, Pachinko) * ＣＲ さいころ珍道中 CR Saikoro Tin Douty (2004, Pachinko) * CR 極上パロディウス CR Gokujō Parodius! (2006, Pachinko) * 極楽パロディウス Gokuraku Parodius (2010, Pachislot) * 極楽パロディウス A Gokuraku Parodius A (2010, Pachislot) Shueisha Game Creator’s Campin ja Tokyo Game Show 2022:n isännöimän Konami Action & Shooting Contestin aikana Ooeshin Nichiro voitti Konamin oikeudet kehittää peliä kilpailun kautta. Parodius Reiwa Edition -niminen peli on kehitteillä. == Lähteet == == Aiheesta muualla == * https://segaretro.org/Parodius Luokka:Videopelisarjat Luokka:Videopelihuumori Luokka:Konami
Hakam I

Hakam I oli kolmas Umaijadi-dynastiaan kuulunut Córdoban emiiri vuosina 796–822 isänsä Hisham I:n jälkeen.Lalaguna, s. 216 Hakamin hallintokautta luonnehtivat veriset sisällissodat. Al-Hakam sai kokea kertauksena isänsä valtaannousun tapahtumat, sillä häntä vastaan nousi heti kapinoita Toledossa ja Zaragosassa. Afrikkaan ajetut sedät Suleiman ja Abd Allah yrittivät samoin kaappausta. Vuosia kestänyt sota päättyi Suleimanin teloitukseen, kun taas Abd Allah onnistui vakiinnuttamaan asemansa Valenciassa.Collins, 2014, s. 34 == Sisäpolitiikkaa == Emiirinä Hakam perusti oman berberikaartin, johon hän värväsi 6 000 orjaa ja loi sisäisen vakoilujärjestelmän.Lalaguna, s. 24 Orjien ja berberien käyttö armeijassa johtui epäluottamuksesta arabiklaaneja kohtaan. Hakamin harjoittama ryöstöverotus johti jatkuviin kapinoihin häntä vastaan. Lalaguna, s. 25 Kapinat kukistettiin kovin ottein. Valtaannousua seurannut kapina Toledossa kukistettiin, kun Hakam murhautti vuonna 796 kaupungin 700 johtohenkilöä. Kymmenen vuotta myöhemmin Córdobassa ristiinnaulittiin 72 salaliittolaista. Vuonna 818 kukistettiin pääkaupungin lähiössä Ramadanin aikana syntynyt kapinaliike. Sen osallistujista 300 ristiinnaulittiin riviin emiirin palatsin edustalle. Emiiri määräsi koko kaupunginosan tuhottavaksi, ja sen henkiin jääneet asukkaat ajettiin maanpakoon. Monet muuttivat Fèsin kaupunkiin Marokkoon. Juuri nämä muuttajat perustivat toisen Fèsin kahdesta suurimmasta alueesta, Adwat al-Andalusin.Kennedy, s. 42–44. === Uskontopolitiikka === Ibn Hayyan kertoo, että malikiittinen lakikoulukunta alkoi vallita Andalusiassa al-Hakamin hallintokaudesta alkaen eli heti 800-luvun alusta. Historiallisista lähteistä ei löydy tietoja islamista Andalusiassa ennen Hakamin valtakautta. == Ulkopolitiikkaa == Kaarle Suuri solmi vuonna 797 kalifi Harun al-Rashidin kanssa Hakamin valtaa vastustavan liittosopimuksen.Petersen, s. 230 Vuonna 815 frankkien kanssa puhkesi rajasota.Bury, s. 8. == Seuraaja == Hakam I:tä seurasi emiirinä hänen poikansa Abd ar-Rahman II (822-852).Encyclopaedia Britannica 1, s. 17 == Katso myös == * Al-Andalus ==Lähteet== * * * * * * * ===Viitteet=== Luokka:Córdoban kalifit Luokka:700-luvulla syntyneet
Fanzine (musiikkilehti)

FANzine oli silloin 31-vuotiaan Waldemar Walleniuksen perustama ja päätoimittama suomenkielinen musiikkilehti, jonka oli tarkoitus ilmestyä neljä kertaa vuodessa Tampereelta käsin. Lehdestä ilmestyi kuitenkin vain neljä numeroa. Painopaikkana oli aluksi porilainen Satakunnan Kirjateollisuus ja numeron 2/1981 osalta pirkkalalainen Lehtijussi Oy. Kyseessä oli neljäs Walleniuksen perustama musiikkilehti. FANzinen ensimmäinen numero ilmestyi vuonna 1980. Siinä oli sata sivua ja se maksoi 11,50 markkaa. Walleniuksen lisäksi sen tekoon olivat osallistuneet MUSA- ja/tai Soundi-lehdistä tutut Dougie Gordon, Väiski Sappinen ja Timo Kanerva. Graafisena taiteilijana toimi Juho Juntunen, joka on suunnitellut myös lehden logon. Lehden avustajia olivat myös Blues News -lehden soul-asiantuntija Heikki Suosalo, Jussi Niemi, Timo Vähäsilta ja Anssi Alanen. Lehti oli tarkoitettu levykeräilijöille ja muille musiikin ystäville eli se oli logonkin mukaan ”Musiikin ystävien asian tunteva lehti”. Logossa on myös lueteltu tärkeimmät lehdessä käsitellyt musiikkigenret: Rock & roll, pop, soul, reggae, blues, country, folk ja jazz. Kuten Wallenius ensimmäisen numeron 1/80 ”Pää”-kirjoituksessa toteaa, hänen silloisella projektillaan Soundilla oli tarpeeksi aiheita käsitellessään muun muassa uuden aallon mukanaan tuomia ajankohtaisia musiikkitapahtumia, joten ”vähemmistömusiikin” esittelemiseen tarvittiin Walleniuksen mielestä vielä uusi lehti. Laaja-alaisuutensa vuoksi sen ei kuitenkaan ollut tarkoitus kilpailla sellaisten suomalaisten erikoislehtien kuin Blues News ja Folk & Country kanssa. Wallenius myös toivoi, että uuden lehden myötä sen toimialaan kuuluvan musiikin tarjonta Suomessa monipuolistuisi. Alkuperäisten artikkeleiden lisäksi lehdessä oli käännettyjä artikkeleita sellaisista fanzine-lehdistä kuin Black Music, Goldmine, Living Blues, Not Fade Away, Omaha Rainbow, Time Barrier Express ja ZigZag. Lehdessä oli muun muassa osasto Old Junk – ”Löydöt”, jossa lukijat esittelivät omia levyjään. Wallenius myös toivotti tervetulleeksi laajemmatkin artikkelit. Tämä jo senkin vuoksi, että Walleniukselta oli kulunut pari kuukautta yksistään laatiessaan numerossa 2/80 ollutta Jerry Lee Lewis -diskografiaa. Lehti julkaisi myös lukijoiden kirjeitä Mielipiteet-palstalla, vastasi musiikkia koskeviin tiedusteluihin Kysymykset- palstalla ja tarjosi ilmaista palstatilaa pikkuilmoituksille. Tilausmaksujen ja irtonumeromyynnin lisäksi lehti rahoitti toimintaansa julkaisemalla musiikkiin liittyviä mainoksia. == Lähteet == * FANzine-lehden numerot 1/80, 2/80, 1/81, 2/81 == Aiheesta muualla == * Rokkia lehdissä – suomalaisten musiikkilehtien sisältöluetteloita Luokka:Suomalaiset musiikkilehdet
Oscar Behm

Carl Oscar Behm (24. joulukuuta 1862 Hangelby, Sipoo – 1. kesäkuuta 1933 Porvoo) oli suomalainen maanviljelijä ja ruotsin kielellä kirjoittanut kirjailija. Behm kävi keskikoulun ja 1886–1888 Helsingin kauppakoulun sekä opiskeli sitten maataloutta ensin 1893 maatalouskoulussa Suomessa ja sitten ulkomailla Ruotsissa, Tanskassa ja Saksassa. Hän toimi maatilan vuokraajana ja tilanhoitajana Kirkkonummella ja Porvoon maalaiskunnassa. Behm oli myös Porvoon maalaiskunnan kunnansihteerinä ja vuosina 1899–1900 hän toimi Wasa- Posten-lehden toimittajana. Viimeksi Behm asui Tikkurilan Fastbölessä vuodesta 1928 alkaen. Behm kirjoitti realistiseen ja naturalistiseen tyyliin uusmaalaisesta maalaiselämästä. Hän käsitteli monia ajankohtaisia ongelmia kuten torpparikysymystä ja naisten asemaa mutta ei ottanut kantaa silloin ajankohtaiseen kielikysymykseen. Behmin ensimmäinen novellikokoelma Folkliv ilmestyi 1886. Behm piti esikuvinaan muun muassa Pietari Päivärintaa ja Karl August Tavaststjernaa. == Teoksia == * Folklif : berättelser från Nyland. Edlund, Helsingfors 1886 * En gammal soldat. Skrifter utgivna av Svenska folkskolans vänner; Häft 15. Svenska folkskolans vänner, Helsingfors 1887 * Under rasten : skildringar ur nyländska allmogelifvet. Söderström, Helsingfors 1887 * Små strider : noveller och skizzer. Åbo 1889 * I skumrasket : skizzer och berättelser. Söderström, Helsingfors 1895 * Landsbor : berättelser. Söderström, Helsingfors 1913 * Nödtider och brytningsår : roman. Söderström, Helsingfors 1922 * Hos nämndemans : skådespel i en akt. Borgåbladets teaterbibliotek 8. Borgå 1927 * Finska sågverksägarnes lantbruksförening 1903–1928 : festskrift utg. i anledning av Finska sågverksägarnes lantbruksförenings 25-åriga verksamhet. Helsingfors 1929 (suomeksi nimellä Suomen sahanomistajain maanviljelysyhdistys 1903–1928 : juhlajulkaisu Suomen sahanomistajain maanviljelysyhdistyksen 25-vuotisen toiminnan johdosta. Helsinki 1928) * Berättelser i urval; med en inledning av P. O. Barck. Söderström, Helsingfors 1936 * Firman J. W. Enqvists historik 1850–1930. W. Jensen, Tampere 1983 * Kirjola gård 1894–1934 : en historik av Oscar Behm. J. Ahlqvist, Helsingfors 1987 == Lähteet == * * Dramadatabasen Daniel: Oscar Behm * Itä-Uudenmaan maakuntakirjailijat: Oskar Behm * Teokset Fennica- tietokannasta Luokka:Suomenruotsalaiset kirjailijat Luokka:Vuonna 1862 syntyneet Luokka:Vuonna 1933 kuolleet
Tolva

Tolva on kylä Posion kunnassa, joka sijaitsee noin kolmenkymmenen kilometrin päästä kunnan keskustasta Aholasta koillisen suuntaan. Riisitunturin matkailukylänä tunnettu Tolvan kylä on kulttuurihistorialtaan mielenkiintoinen. Tolva kuului vielä 1600-luvulla Kemin Lapin metsäsaamelaisten asuinalueeseen, Kitkan Kylään, jossa pääelinkeinona olivat metsästys ja kalastus, ja jossa uskonnolla, shamanismilla, oli tärkeä merkitys. Itse sana Tolva juontaa juurensa sanasta tolvata, joka merkitsee lapin kielellä poron hiljaista juoksua, tolvaamista. Kyläläiset ovat yrittelijästä väkeä, joka saa elantonsa maa-, karja- ja metsätaloudesta, mutta myös poronhoidosta ja matkailusta. Kylässä sijaitsee Korpihillan kahvisalonki ja puoti. Luokka:Posion kylät
Matthew Vaughn

Matthew Vaughn (s. 7. maaliskuuta 1971 Lontoo) on englantilainen elokuvatuottaja ja -ohjaaja. Vaughn on tuottanut muun muassa elokuvat Puuta, heinää ja muutama vesiperä (1998), Snatch – hävyttömät (2000), Harry Brown (2009) ja Fantastic Four (2015) ja ohjannut elokuvat Layer Cake – diilerin käsikirja (2004), Tähtisumua (2007), Kick-Ass (2010), X-Men: First Class (2011) ja Kingsman: Salainen palvelu (2015). Alun perin Vaughnin oli tarkoitus ohjata myös vuonna 2014 ilmestynyt X-Men: Days of Future Past, mutta hän vetäytyi hankkeesta lokakuussa 2012. Vaugh on tehnyt yhteistyötä etenkin elokuvaohjaaja Guy Ritchien ja käsikirjoittaja Jane Goldmanin kanssa. Lisäksi hän on työskennellyt erityisesti Jason Stathamin, Vinnie Jonesin, Jason Flemyngin, Sienna Millerin, Brad Pittin, Mark Strongin, Robbie Geen, Alan Fordin, Tamer Hassanin, Dexter Fletcherin ja Rade Šerbedžijan kanssa. ==Yksityiselämä== Vaughn on ollut naimisissa saksalaismalli Claudia Schifferin kanssa vuodesta 2002. Heillä on kolme lasta: poika Caspar Matthew (2003) ja tyttäret Clementine de Vere Dummond (2004) ja Cosima Violet (2010). ==Lähteet== Luokka:Brittiläiset elokuvaohjaajat Luokka:Vuonna 1971 syntyneet Luokka:Elävät henkilöt
Evita (lehti)

Evita oli Bonnier Publications Oy:n julkaisema, 10 kertaa vuodessa ilmestynyt naistenlehti.http://www.bonnierpublications.fi/mediamyynti/lehtien- mediatiedot/evita Lehti lanseerattiin maaliskuussa 2010. Lehden pääkohderyhmä oli hyvinvoinnistaan kiinnostuneet naiset.http://www.talouselama.fi/uutiset/article257766.ece Evita julkaisi uudet verkkosivut huhtikuussa 2011. Sivuston sisältö painottui erityisesti blogeihin. Mukana olivat muun muassa näyttelijä Laura Malmivaaran ja Evitan entisen päätoimittajan Minna Hietakankaan blogit.http://www.bonnierpublications.fi/inspiroidu/mit%C3%A4-nyt- tapahtuu/ajankohtaista/laura-malmivaara-bloggaa-evitan-uusilla-verkkosivuilla KMT 2010 -levikkitietojen mukaan lehden levikki oli 28 470.http://www.levikintarkastus.fi/levikintarkastus/tilastot.php Bonnier lopetti Evitan julkaisemisen yt-neuvottelujensa seurauksena vuonna 2013 ja lehden viimeinen numero ilmestyi 21. elokuuta samana vuotena.http://yle.fi/uutiset/evita-lehti_lakkautetaan/6705507 ==Lähteet== Luokka:Bonnier Luokka:Suomalaiset naistenlehdet
Le Scrawl

Le Scrawl on saksalainen fuusiojazz-yhtye, jonka perustivat Peter Weiss ja Mario Anders Potsdamissa, Saksassa vuonna 1990.http://www.lifeisabuse.com/le_scrawl/index.html ==Kokoonpano== * Mario Anders – basso, laulu * Simon Weiss – kitara * Peter Weiss – rummut * Michael Kautzch – kosketinsoitin * Holger – saksofoni ==Julkaisut== Studioalbumit * EP:t * * Kokoelma-albumit * 7" singlet * ==Lähteet== Luokka:Saksalaiset grindcoreyhtyeet Luokka:Fuusiojazz
Love?

Love? on poplaulaja Jennifer Lopezin seitsemäs studioalbumi, joka julkaistiin 28. huhtikuuta 2011. Albumin suureksi hitiksi muodostui sen ensimmäinen single "On the Floor", jolla vierailee rap-artisti Pitbull. Albumi ylsi toisella listaviikollaan Suomen virallisen listan sijalle 5. == Kappaleet == == Arvostelut == * Allmusic: Allmusic review * The A.V. Club: C–The A.V. Club * Entertainment Weekly: CEntertainment Weekly * Los Angeles Times: Los Angeles Times * Rolling Stone: Rolling Stone == Lähteet == Luokka:Jennifer Lopezin albumit Luokka:Vuoden 2011 albumit
Divaani (lehti)

Divaani oli Bonnier Publications Oy:n perustama ja alkuvuodesta 2014 Aller Medialle siirtynyt, yhdeksän kertaa vuodessa ilmestynyt sisustuslehti.Bonnierilta sisustuslehti Divaani. Mediaviikko 25.10.2007. Viitattu 2.1.2016. Aller Media ostaa Bonnierin suomalaiset aikakauslehdet . Helsingin Sanomat 7.2.2014. Viitattu 2.1.2016. Lehti lanseerattiin keväällä 2008. Painettu lehti lopetettiin syksyllä 2015. Lehden levikki oli loppuaikoina 29 827 kappaletta.Aller Media Oy. Aikakausmedia. Viitattu 2.1.2016. == Historia == Bonnier kertoi lokakuussa 2007 aloittavansa seuraavan vuoden maaliskuussa yhdeksän kertaa vuodessa ilmestyvän sisustuslehden, jonka pääkohderyhmää ovat 35–55-vuotiaat naiset. Lehden päätoimittajaksi valittiin Avotakka-lehden toimituspäällikkö Jenny Brandt ja ulkoasuvastaavaksi Deko- lehden AD Anu Koski. Divaanin lehtikonseptin suunnitteli seitsenhenkinen kehitysryhmä, jonka ydinjoukko oli sama kuin Bonnierin menestyksellisesti lanseeraamassa Olivia-lehdessä. Lehden sisällössä noin kolmannes oli aluksi Bonnierin muiden sisustuslehtien kuten Tanskan markkinajohtajan Bo Bedren materiaalia. Lehden lanseerauksessa luotettiin yhä vahvistuvaan sisustustrendiin: Bonnierin 2007 Taloustutkimuksella teettämän kyselyn mukaan 56 prosenttia suomalaisista 35–54-vuotiaista naisista oli valmis tinkimään muista menoista sisustuksen vuoksi ja 66 prosenttia sanoi haluavansa, että heidän sisustusratkaisunsa herättävät myönteistä huomiota. Kesäkuun alusta 2011 Divaani-lehti avasi verkossa oman blogiyhteisön, jonka tavoitteina oli luoda vuorovaikutteinen ja visuaalinen verkkoyhteisö edistämään suomalaista sisustus- ja kodinlaittokulttuuria. Divaaniblogit-yhteisössä oli alkuvaiheessa mukana yksitoista blogia: Avaruusasema, Adalmina's Secret, Cosy home, Kesällä kerran, Kettukarkki, Kotilo, Lounatuulia, Pics, dots and stripes, Sisustuskärpänen, Vihreä talo ja Villi piha. Ennen yhteisön muodostumista niillä oli yhteensä noin 20 000 viikoittaista lukijaa.Divaani avaa sisustusblogiyhteisön. Markkinointi & Mainonta 31.5.2011. Viitattu 2.1.2016. Alkuvuodesta 2014 Divaani siirtyi Bonnierin muiden yleisaikakauslehtien Olivian ja Costumen mukana Aller-kustantamolle. Kesällä 2015 Aller ilmoitti Divaanin ja Olivian paperiversioiden julkaisun loppuvan vuoden 2015 lopussa niiden mainosmyynnin laskusta johtuvan tappiollisuuden takia.Yt-neuvottelut päättyivät, Aller järjestäytyy uudelleen - Olivian ja Divaanin printtilehdet jäävät historiaan. Markkinointi & Mainonta 29.6.2015. Viitattu 2.1.2016. == Lähteet == Luokka:Suomalaiset sisustuslehdet Luokka:Ilmestymästä lakanneet suomalaiset aikakauslehdet
Fredrikson

Fredrikson tai Fredriksson on muun muassa seuraavien henkilöiden sukunimi: * Ahti Fredriksson (1923–1994), suomalainen sosialidemokraattinen poliitikko, ministeri * Anton Fredrikson (1859–1933), suomalainen kauppaneuvos ja lakkeja valmistaneen jyväskyläläisen A. Fredrikson Oy:n perustaja * Benny Fredriksson (1959–2018), ruotsalainen teatteriohjaaja, teatterinjohtaja ja näyttelijä * Carl Gustaf Fredriksson (1840–1916), suomalainen maanviljelijä, talousjohtaja ja valtiopäivämies * Christian Fredrikson (s. 1964), suomalainen yritysjohtaja, F-Securen toimitusjohtaja 2012–2016 * Eero Fredrikson (1914–1999), suomalainen toimitusjohtaja ja konsuli, Onni Fredriksonin poika * Erkki Fredrikson (s. 1947), suomalainen museon intendentti, amanuenssi ja tietokirjailija, Eero Fredriksonin poika * Fredrik Vilhelm Fredrikson (1826–1904), suomalainen pappi, valtiopäivämies ja rovasti * Gert Fredriksson (1919–2006), ruotsalainen meloja ja olympiavoittaja * Hanna Fredrikson (ent. Pennanen, s. 1977), suomalainen yleisurheilija * Karl-Magnus Fredriksson (s. 1968), ruotsalainen oopperalaulaja * Knut Fredriksson (1930–2019), ruotsalainen keihäänheittäjä * Linda Fredriksson (s. 1985), suomalainen saksofonisti * Marianne Fredriksson (1927–2007), ruotsalainen kirjailija * Marie Fredriksson (1958–2019), ruotsalainen laulaja * Mathias Fredriksson (s. 1973), ruotsalainen maastohiihtäjä * Onni Fredrikson (1885–1953), suomalainen kauppaneuvos ja toimitusjohtaja, Anton Fredriksonin poika * Otto Fredrikson (s. 1981), suomalainen jalkapallomaalivahti * Saga Fredriksson (s. 1994), ruotsalainen jalkapalloilija * Stig Fredriksson (1929–2008), suomalainen taidemaalari * Thobias Fredriksson (s. 1975), ruotsalainen maastohiihtäjä. == Kuvitteellisia henkilöitä == * Fredrikson, hahmo Muumipapan urotöissä ja Muumilaakson tarinoissa == Nimen muita merkityksiä == * Fredrikson, lakkitehdas
Neliporrasmalli

Neliporrasmalli on liikenteen nelivaiheinen ennusteprosessi, jossa lasketaan matkatuotokset, matkojen suuntautuminen, kulkutavan valinta ja reitin valinta. Neliporrasmalleja käytetään yleisesti strategisissa seudullisissa liikennemalleissa. ==Aiheesta muualla== * http://www.ymparisto.fi/download.asp?contentid=89856 Luokka:Liikennesuunnittelu
Viktor Semenov

Viktor Aleksandrovitš Semenov (Semenoff, 12. helmikuuta 1858 Pietari – 1919 Moskova) oli venäläinen Markovin senaatin ja Borovitinovin senaatin jäsen. Hän toimi aikaisemmin Helsingin yliopiston venäjän kielen ja kirjallisuuden professorina ja virkamiehenä. Semenovin vanhemmat olivat virkamies Alexander Petrovitš Semenoff ja Anna Petrovna Ljubimoff. Hän pääsi ylioppilaaksi 1877 ja suoritti kandidaatin tutkinnon 1881. Semenov toimi Pietarin 5. lyseon venäjän kielen ja kirjallisuuden opettajana 1884–1890. Hän oli Helsingin yliopiston venäjän kielen ja kirjallisuuden vt. professorina 1890-1893 ja professorina 1893–1896. Professorina Semenov pyrki erityisesti kartuttamaan yliopiston venäläisen kirjaston kokoelmia. Tämän jälkeen Semenov toimi Aleksanterin kimnaasin johtajana 1896–1904 ja oli Suomen kenraalikuvernöörin kanslian virkamiehenä erityistehtävissä 1904–1912. Hänestä tuli hovineuvos 1890, kollegineuvos 1893, valtioneuvos 1898 ja todellinen valtioneuvos 1905. Semenov toimi Markovin ja Borovitinovin senaateissa kirkollisasiain toimituskunnan apulaispäällikkönä 1912–1917. Hän erosi venäläistyneen senaatin mukana tsaarivallan kukistuessa 26. maaliskuuta 1917. Semenov oli naimisissa vuodesta 1888 Nadeschda Pestrikoffin kanssa. Heillä oli kolme lasta. == Lähteet == * Helsingin yliopiston opettaja- ja virkamiesmatrikkeli 1640-1917, osa P-Ö * Veli Kolari : Suomen slavistiikan vaiheita Luokka:Suomalaiset senaattorit Luokka:Helsingin yliopiston professorit Luokka:Venäläiset professorit Luokka:Venäläiset virkamiehet Luokka:Vuonna 1858 syntyneet Luokka:Vuonna 1919 kuolleet Luokka:Suomalaiset professorit